Chain Home

Chain Home var kodenavnet for en serie av radarstasjoner plassert ved kysten av Storbritannia og bygget rett før og under andre verdenskrig. Systemet besto av to ulike typer radarstasjoner. Chain Home eller AMES Type 1 (Air Ministry Experimental Station) ga varsling om fly på lang avstand. Chain Home Low eller AMES Type 2 hadde kortere rekkevidde, men kunne oppdage fly som fløy lavt.

Chain Home var en sentral del av det såkalte Dowdingsystemet og bidro sterkt til at Tyskland ikke klarte å slå ut det britiske flyvåpenet RAF under slaget om Storbritannia i 1940.

Kategori:Radar
Kategori:Forsvarsanlegg fra andre verdenskrig